Jegyzőkönyv

Készült: Délegyháza Község Önkormányzata Képviselő-testülete 2016. november 2. napján 16:00 órakor a Polgármesteri Hivatalban megtartott rendkívüli nyílt ülésén.

|  |  |
| --- | --- |
| Jelen vannak a jelenléti ív szerint: | dr. Riebl Antal – polgármester  Szilveszter Lajos – alpolgármester  Bednárik László – képviselő  Darabos Zsuzsanna – képviselő |
|  | Görbe István – képviselő |
|  |  |
|  | dr. Molnár Zsuzsanna – jegyző |
|  |  |
|  |  |

Hiányzik: Jakus Lászlóné - képviselő, Válóczi Tünde – képviselők igazoltan távol

dr. Riebl Antal köszönti a megjelenteket, megnyitja az ülést, megállapítja, hogy a Képviselő-testület 5 fővel határozatképes, a jegyzőkönyv hitelesítésére felkéri Darabos Zsuzsanna és Görbe István képviselőket.

dr. Riebl Antal szavazásra teszi fel a javaslatot.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

209/2016.(XI.2.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

dr. Riebl Antal szavazásra teszi fel a napirendi pontot az alábbiak szerint: 1. Terembérleti díjak ügye

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

210/2016.(XI.2.) számú képviselő-testületi határozat

Délegyháza Község Önkormányzat Képviselő-testülete a rendkívüli nyílt ülés napirendi pontjának megtárgyalását elfogadja az alábbiak szerint: Terembérleti díjak ügye

**Határidő: azonnal**

Felelős: Képviselő-testület

1. Terembérleti díjak ügye – előadó: dr. Riebl Antal

dr. Riebl Antal ismerteti az írásbeli előterjesztést.

dr. Riebl Antal szavazásra teszi fel az első határozati javaslatot, az előterjesztésben foglaltakkal egyezően, mely a jegyzőkönyv mellékletét képezi.

Képviselő-testület szavazott: (5 fő), 5 igen szavazattal, tartózkodás és nem szavazat nélkül az alábbi határozatot hozta:

211/2016.(XI.2.) számú képviselő-testületi határozat

Délegyháza Község Önkormányzat Képviselő-testülete a 161/2011.(IV.19.) és a 421/2011.(X.18.) számú határozatait hatályon kívül helyezi, és a Kölcsey Művelődési Központ, a Hunyadi János Általános Iskola, és a Polgármesteri Hivatal termeinek bérbeadása esetére a szerződő felek által irányárként alkalmazandó alábbi terembérleti díjakat határozza meg:

1.Díjak összege:

|  |  |
| --- | --- |
| Megnevezés | **Díja** |
| Kölcsey Művelődési ház nagyterme  Egész estés rendezvény (Lakodalom, születésnap, bál tartása)  **- télen**  **- nyáron**  **Nagyterem:**  **Kisterem:**  **Eszközbérlés:(edények, stb.)** | **32.000 Ft/alkalom**  **22.000 Ft/alkalom**  **2.500 Ft / óra**  **2.000 Ft/ óra**  **130 Ft/ fő** |
| Könyvtár olvasóterme  (előadásokra, nyelvtanfolyamra, stb., csak a könyvtáros felügyeletével) | **800,- Ft/óra** |
| **Polgármesteri Hivatal tanácsterme** | **2.000 Ft / óra** |
| **Hunyadi János Általános Iskola**  **- tornacsarnok használata**  **- tornacsarnok használata**  **(vizes blokkal, öltözővel)**  **- egyéb terem bérbeadása** | **2.500 Ft / óra**  **3.500 Ft / óra**  **rezsióradíj + 1.500.-Ft/óra** |

2. A helyiségeket tiszta, használatra alkalmas állapotban adja bérbe a bérbeadó, melyre tekintettel a bérleti díjba a használat utáni takarítás, a közművek jogos használata beleértendő.

3. A díjak az ÁFA összegét nem tartalmazzák.

4 . A megállapított bérleti díjakból kedvezményt az önkormányzat képviselő-testülete adhat.

5. Kedvezményes bérleti díjat fizet minden helyi székhelyű, pártnak nem minősülő szerveződés (társadalmi szervezet, alapítvány stb.).

6. A kedvezmény az 5. pontban meghatározott szervezetek számára a terem, a helyiség évi egy alkalommal történő ingyenes igénybevételét jelenti a szerveződés fenntartásához szükséges összejövetel céljából (szervezeti összejövetel, megbeszélés, próba, a szervezet fő tevékenységének gyakorlása stb.). Az ingyenes igénybevétel esetén az önköltség a kedvezményt biztosító fenntartót terheli.

**7. Az 5. pontban meghatározott szervezetek a Hunyadi János Általános Iskola tornacsarnokát ingyen használhatják.**

8. Az 5. pontban meghatározott szervezetek, valamint a különböző – pártnak nem minősülő - csoportok, szerveződések a Kölcsey Művelődési Központ Kisterme után az 1. pontban meghatározott terembérleti díj 30%-át (Kisterem 600 Ft/óra) kötelesek megfizetni.

9. Az újonnan alakult – pártnak nem minősülő - csoportok, szervezetek, szerveződések a megalakulásuktól, indulásuktól kezdődő első 6 hónapban mentesek a Kölcsey Művelődési Központ nagytermen kívüli helyiségei terembérleti díjának megfizetése alól, a 6 hónap leteltét követően a 8. pont szerinti bérleti díj fizetésére kötelesek, és rájuk az általános rendelkezések irányadók.

10. A művelődésszervező javaslatára az Oktatási - Kulturális és Sport bizottság további kedvezményt, mentességet adhat a fenti díjakból.

11. A téli időszak október 15-től április 15-ig tart e határozat tekintetében.

Határidő: azonnal

Felelős: intézményvezetők

dr. Riebl Antal megköszöni a közösen végzett munkát és bezárja a rendkívüli ülést.

k.m.f.

|  |  |
| --- | --- |
| dr. Riebl Antal  polgármester  Darabos Zsuzsanna | dr. Molnár Zsuzsanna  jegyző  Görbe István |
| hitelesítő képviselő | hitelesítő képviselő |
|  |  |